"Saturday Night Live'i" 51. hooaeg

Ameerika Ühendriikide hilisõhtuse sketšikomöödia "Saturday Night Live" 51. hooaja esmaeeter oli 4. oktoobril 2025. aastal NBC kanalil ja Peacocki voogedastusplatvormil. Esimese osa saatejuht oli Bad Bunny ja muusikaline külaline oli Doja Cat. 2026. aasta 31. jaanuaril oli eetris saate 1000. episood, mille saatejuhiks oli Alexander Skarsgård ja muusikaliseks külaliseks oli Cardi B.

 Näitlejad 
22. augustil 2025, enne uue hooaja algust, kinnitas saate looja ja tegevprodutsent Lorne Michaels, et näitlejaskonnas toimuvad kindlasti muudatused ning täpsem info tehakse teatavaks järgnevate nädalate jooksul.

Alates 25. augustist teatati mitme näitleja lahkumisest. Esimesena teatas oma lahkumisest Devon Walker, kes oli saates näidelnud kolm hooaega alates 2022. aastast. Talle järgnesid Emil Wakim, kes oli olnud ühe hooaja, Michael Longfellow, kes oli samuti olnud kolm hooaega alates 2022. aastast, Heidi Gardner, kes oli kokku olnud kaheksa hooaega alates 2017. aastast ja Ego Nwodim, kes oli saates näidelnud seitse hooaega alates 2018. aastast.

2. septembril 2025 tehti avalikuks viis uut täiendkoosseisu näitlejat: stand-up koomik Tommy Brennan, koomik Jeremy Culhane, stand-up koomik Kam Patterson, sotsiaalmeedia koomik ja näitleja Veronika Slowikowska ning SNL-i stsenarist ja komöödiatrio Please Don't Destroy liige Ben Marshall. Please Don't Destroy aeg saates "Saturday Night Live" lõppes pärast nelja hooaega (2021–2025), kuna lisaks Ben Marshalli täiendkoosseisu näitlejaks saamist lahkus saatest ka John Higgins.

Lorne Michaels kinnitas ka, et James Austin Johnson jääb saate näitlejaks ning kehastab ka järgnevatel hooaegadel Donald Trumpi.

See oli viimane hooaeg kauaaegsele näitlejale Bowen Yangile (stsenarist aastast 2018 ning näitleja alates 2019. aastast), kelle viimane episood, kus ta kaasa tegi, oli eetris 20. detsembril 2025. Ta on kuues näitleja, kes see aasta saatest on lahkunud.

Põhinäitlejad
 Michael Che
 Mikey Day
 Andrew Dismukes
 Chloe Fineman
 Marcello Hernández
 James Austin Johnson
 Colin Jost
 Sarah Sherman
 Kenan Thompson
 Bowen Yang (viimane episood: 20. detsember 2025)Täiendkoosseisu näitlejad
 Tommy Brennan
 Jeremy Culhane
 Ben Marshall
 Ashley Padilla
 Kam Patterson
 Veronika Slowikowska
 Jane Wickline

paksus kirjas on välja toodud Weekend Update'i uudisteankrud

 Stsenaristid 

24. augustil 2025 teatas stsenarist Celeste Yim Instagramis, et lahkus saatest pärast viit hooaega. Yim liitus stsenaristide meeskonnaga 2020. aastal ning temast sai saate esimene avalikult transsooline ja mittebinaarne stsenarist. 48. hooaja teises pooles sai temast ka stsenaristide juht. Järgmisel päeval teatas Rosebud Baker, kes oli töötanud saates alates 2022. aastast ning oli eelmise hooaja "Weekend Update'i" stsenarist, et ta lahkus saatest samuti pärast ligi kolme hooaega. 2. septembril 2025 teatati, et "Please Don't Destroy" liige John Higgins, kes oli olnud SNL-i stsenarist alates 2021. aastast, lahkub saatest pärast nelja hooaega. 4. septembril 2025 teatas pikaajaline stsenarist Steven Castillo oma lahkumisest. Castillo oli saates varem stsenarist aastatel 2017–2021, naastes 49. hooaja keskel 2024. aastal, ning kokku on ta olnud stsenarist seitsme mittejärjestikuse hooaja jooksul. Ta sõnas, et tema tagasitulek SNL-i ei pidanudki olema pikaajaline ning ta soovis lihtsalt kaasa teha 50. hooajas.

30. septembril 2025, enne hooaja algust, värvati seitse uut stsenaristi: Jack Bensinger, Tucker Flodman, Maxwell Gay, Claire McFadden, Rachel Pegram, Jo Sunday ja Maddie Wiener. Sama ajal lahkus saatest pärast kolme hooaega stsenarist Auguste White, kes liitus 2022. aastal.

Pikaajaline vanemstsenarist Bryan Tucker on see hooaeg ajutisel puhkusel. Pikaajaline stsenarist ja produtsent Erik Kenward, kes on saates olnud alates 2001. aastast, on edutatud stsenaristide juhiks koos Kent Sublette'i, Alison Gatesi ja Streeter Seidelliga ning pikaajaline produtsent Erin Doyle, kes on saates kaasa teinud alates 2009. aastast, on saanud tipp-produtsendiks koos Kenwardi ja Steve Higginsiga.

 Jaod 
Jrk. üldineJrk. hooajasSaatejuhtMuusikaline külalineEsmaeeterUSAvaatajad(mln)9891Bad BunnyDoja Cat4. oktoober 20254.41 Doja Cat esitab lood "AAAHH MEN!" ja "Gorgeous".
 Jon Hamm teeb kaasa saate avamonoloogis ja sketšis "El Chavo del Ocho" (ingliskeelne versioon).
 Ejae, Audrey Nuna ja Rei Ami teevad kaasa sketšis "KPop Demon Hunters", taaskehastudes K-popi tüdrukutebändiks Huntr/x.
 Benicio del Toro teeb kaasa sketšis "Inventing Spanish" ("Hispaania keele leiutamine").
 Tommy Brennani, Jeremy Culhane'i, Ben Marshalli, Kam Pattersoni ja Veronika Slowikowska esimene episood täiendkoosseisu näitlejana.
 Jane Wickline on välja toodud saatepeas, kuid ta ei ilmunud selles episoodis. Teda on näha laval saate lõpuosas.9902Amy PoehlerRole Model11. oktoober 20254.07 Role Model esitab lood "Sally, When the Wine Runs Out" ja "Some Protector".
 Tina Fey kehastab saate avasketšis Kristi Noemi ning teeb kaasa ka Weekend Update'is.
 Aubrey Plaza ilmub eelsalvestatud sketšis "The Hunting Wives'i teise hooaja treiler".
 Charli XCX kehastab Role Modeli esimese etteaste ajal Sallyt.
 Seth Meyers teeb kaasa Weekend Update'is.
 Muusikalist külalist tutvustades kannab Poehler T-särki, millel on originaalne SNL-i logo ja foto esialgsetest saate näitlejatest. Samuti näidatakse viimases vahekaadris saate esimese hooaja avatiitritest pärit pildi taaslavastust, sealhulgas algse pealkirjaga "NBC's Saturday Night". See episood jõudis eetrisse täpselt 50 aastat pärast saate esmaeetrit 1975. aastal.
 Enne saatelõppu mälestatakse vaikushetke ja pildiga samal päeval lahkunud Diane Keatonit.9913Sabrina CarpenterSabrina Carpenter18. oktoober 20254.24 Sabrina Carpenter esitab lood "Manchild" ja "Nobody's Son".
 Kenan Thompson juhatab sisse Carpenteri esimese etteaste, Chloe Fineman juhatab sisse teise etteaste.
 Laulu "Nobody's Son" esituse ajal vandus Carpenter kaks korda ning see jõudis Ameerika Ühendriikide Ida-rannikul eetrisse tsenseerimata kujul. See tsenseeriti Lääneranniku ülekandes, veebis avaldatud versioonis ning rahvusvahelistes edastustes, kus roppused eemaldati heli katkestuste kaudu.
 Stsenaristid Martin Herlihy ja Jo Sunday ilmuvad eelsalvestatud sketšis "Social Experiment" ("Sotsiaalne eksperiment")
 Bowen Yang ei osalenud see episood otseülekande sketšides, kuna ta viibis samal ajal Los Angeleses, kus ta võttis vastu Academy Museum's Vantage Award'i. Yang aitas kirjutada selle episoodi sketše, tema nimi toodi välja avamontaažis ning ta ilmub eelsalvestatud sketšis "Grind Song" ("Hõõrumislaul") ja fotol avamonoloogi ajal.
 Saate algus lükkus edasi 13 minutit, kuna Ameerika Ühendriikide kolledžite jalgpallimäng läks lisaajale.9924Miles TellerBrandi Carlile1. november 20253.36 Brandi Carlile esitab lood "Church & State" ja "Human".
 Ramy Youssef ja Shane Gillis kehastavad Zohran Mamdanit ja Curtis Sliwat avasketšis „New Yorgi linnapea­kandidaatide valimisdebatt“.9935Nikki Glasersombr8. november 20254.02 sombr esitab lood "12 to 12" ja "Back to Friends".
 Pete Davidson teeb kaasa "Weekend Update'is".9946Glen PowellOlivia Dean15. november 20254.17 Olivia Dean esitab lood "Man I Need" ja "Let Alone the One You Love".
 Will Forte teeb kaasa eelsalvestatud sketšis "MacGruber".9957Melissa McCarthyDijon6. detsember 20254.30 Dijon esitab lood "HIGHER!" ja "Another Baby!".
 Justin Vernon, Nick Hakim ja Amber Coffman kuulusid Dijoni bändi koosseisu mõlema etteaste ajal.
 Enne saate lõppu mälestatakse esimese hooaja produtsenti Craig Kellemit, kes suri 24. novembril.9968Josh O'ConnorLily Allen13. detsember 20253.95 Lily Allen esitab lood "Sleepwalking" ja "Madeline" ning teeb kaasa sketšis "Lily Allen Brunch".
 Dakota Johnson teeb kaasa Lily Alleni teises etteastes.9979Ariana GrandeCher20. detsember 20255.40 Cher esitab lood "DJ Play a Christmas Song" ja "Run Rudolph Run" koos Captain Kirk Douglase ja "Saturday Night Live'i" bändiga. Cher teeb kaasa ka "Delta Lounge" sketšis.
 Ariana Grande kehastab oma 50. hooaja rolli Antonio, kui ta juhatab sisse Cheri teise etteaste.
 Aidy Bryant kehastab Weekend Update'is trendiennustajat koos Bowen Yangiga, tegelaskujusid, mida nad kehastasid ka Bryanti viimases episoodis aastal 2022.
 Bowen Yangi viimane episood näitlejana. Tema lahkumissketšis "Delta Lounge" esitas ta koos Cheri ja Ariana Grandega laulu "Please Come Home for Christmas".
 Enne saate lõppu mälestatakse Rob Reinerit, kes juhtis SNL-i kolmandat episoodi ning kes varem samal nädalal mõrvati koos oma naisega.99810Finn WolfhardA$AP Rocky17. jaanuar 20264.14 A$AP Rocky esitab lood "Punk Rocky" ning popurrii lauludest "Don't Be Dumb/Trip Baby" ja "Helicopter". Lisaks teeb ta kaasa sketšis "Snack Homiez".
 Danny Elfman ja Thundercat mängivad Rocky esimesel etteastel vastavalt trumme ja basskitarri ning on ka teise etteaste ajal laval näha.
 Alates sellest episoodist kehastab J. D. Vance’i Bowen Yangi asemel Jeremy Culhane ning Kristi Noemi Tina Fey asemel Ashley Padilla.
 Caleb McLaughlin ja Gaten Matarazzo teevad kaasa avamonoloogis ning eelsalvestatud sketšis „Stranger Things Promo“.
 Sabrina Carpenter teeb kaasa sketšis "Snack Homiez".
 Jason Momoa teeb kaasa eelsalvestatud sketšis „Heated Wizardry“.
 Enne saate lõppu mälestatakse Bob Weiri, kes suri 10. jaanuaril.99911Teyana TaylorGeese24. jaanuar 20264.44 Geese esitab lood "Au Pays du Cocaine" ja "Trinidad".
 Mike Myers kehastab avasketšis Elon Muski.
 Stsenarist Martin Herlihy teeb kaasa eelsalvestatud sketšis "Blowing It".100012Alexander SkarsgårdCardi B31. jaanuar 2026— Cardi B esitab lood "Bodega Baddie" (koos El Prodigioga) ja "ErrTime". Lisaks teeb ta kaasa sketšis "Immigrant Dad Talk Show".
 Pete Davidson kehastab saate avasketšis Tom Homanit.
 Skarsgårdi isa, Stellan, teeb kaasa sketšides "Scandinavian Movie 2" ja "Immigrant Dad Talk Show".
 Jack McBrayer teeb kaasa "Weekend Update'is".
 Saate lõpus mälestatakse 16. ja 18. hooaja saatejuhti Catherine O'Harat, kes suri saatele eelnenud päeval.
 Selles osas ei teinud kaasa Kam Patterson, kes oli ära mainitud saate avatiitrites ning oli laval näha hüvastijättude ajal.100113Connor StorrieMumford & Sons28. veebruar 2026—100214Ryan GoslingGorillaz7. märts 2026—100315Harry StylesHarry Styles14. märts 2026—

 Viited 

Kategooria:"Saturday Night Live'i" hooajad